हिरण्य-गर्भ से शरीर तक - गर्भाशय के अन्तर्गत जल मिश्रित एक द्रव पदार्थ होता है जिसमें यह स्वर्णिम-अण्डाकार रूप हिरण्य-गर्भ इधर-उधर डगरता (नाचता) हुआ कायम रहता है, इसी क्रम में विकास-क्रम से हिरण्य-गर्भ में ऊपरी परत एक प्रकार का छाल का रूप ले लेती है जो आगे चलकर त्वचा कहलाई। चेतन से शरीर में परिवर्तित होने के लिए एक तरफ चेतन आत्मा (सोल) अपनी पद्धति के अनुसार क्रियाशील रहती है, दूसरी तरफ शक्ति (पावर) आत्मा के सहयोगार्थ साधन के रूप में परिवर्तित होकर सहयोग देने हेतु तैयार रहती है।